परिवार, समाज राष्ट्र अनि सिङ्गै मानवजातिको भविष्य बोकेका विद्यार्थी, विद्यार्थी बनेर प्रस्तुत हुन कोसिस गर्छन् अनि त अभिभावकको इच्छा पनि पूरा हुन्छ, लगानीको सदुपयोग हुन्छ, परिश्रम परिणममा पुग्छ, समाजले अनुकरण गर्छ, राष्ट्रले असल नागारिक पाउँछ, मान्छे, साँच्चै सोचेजस्तो खोजेजस्तो हामी सबैले परिकल्पनामा संगाले जस्तो आखाँमा राखे पनि नबिझाउने चरित्र बन्छ, आफ्नो प्रयासमा सफल हुन्छ । समाजमा व्याप्त, छलकपट, होहल्ला, हत्या, हिंसा, चोरी, डकैती, धोकाधडी जस्ता राक्षसी प्रवृत्ति पाखा लाग्छन्, हराएर जान्छन् । सुन्दर फूलबारीका सुगन्धित फूलजस्तै मान्छे मुस्कुराउन पाउँछ । बुज्रुकहरू भन्छन् ‘मान्छेको साइनो शिक्षासित र शिक्षाको नाता मान्छेसित यस्तै हुन्छ, जेहेन्दार विद्यार्थीजस्तै ।’ पत्याउन चाहने, जान्ने, सक्ने र कोसिस गर्नेहरू उक्त व्याख्याका अनुयायी बन्छन्, पत्याउन नचाहनेहरू आ–आफ्नो जीवनको उत्तरार्धमा उकालोका भरियाझैँ ठसठसती कन्छन्, बुझ्नेलाई यो कुरा..!
